స్వీడన్
స్వీడన్ (స్వీడన్ సామ్రాజ్యం) ఉత్తర యూరప్‌కు చెందిన ఒక దేశము. స్కాండినేవియా ద్వీపకల్పానికి చెందిన ఒక నార్డిక్ కౌంటీ. 1995 జనవరి 1 నుంచి యూరోపియన్ యూనియన్ లో భాగమైంది. దీని రాజధాని నగరం స్టాక్ హోం.దేశ ఉత్తర మరయి పశ్చిమ సరిహద్దులలో నార్వే, తూర్పు సరిహద్దులో ఫిన్‌లాండ్,ఆగ్నేయ సరిహద్దులో డెన్మార్క్ ఉన్నాయి.దీని వైశాల్యం 449,964 చ.కి.మీ. స్వీడన్ వైశాల్యపరంగా చూస్తే యూరప్ లో ఐదవ మరియు పశ్చిమ యూరప్లో మూడవ అతి పెద్ద దేశం. అయితే ఇక్కడ మెట్రోపాలిటన్ నగరాలను మినహాయిస్తే మిగతా ప్రాంతాలలో జన సాంద్రత చ.కి.మీకు 20 మాత్రమే. 84% శాతం మంది నగరాలలోనే నివసిస్తారు. నగరాల మొత్తం వైశాల్యం దేశ వైశాల్యంలో 1.3% మాత్రమే.జనసంఖ్య 10 మిలియన్లు. ఇక్కడి ప్రజల జీవన ప్రమాణాలు చాలా మెరుగ్గా ఉంటాయి. ఇది చాలా ఆధునికమైన మరియు స్వేచ్ఛాయుతమైన దేశం. పర్యావరణ సంరక్షణ, వాతావరణ సమతౌల్యాన్ని పాటించడానికి ప్రభుత్వం ఇచ్చే ప్రాధాన్యతను అక్కడి ప్రజలు మనస్ఫూర్తిగా ఆహ్వానిస్తారు.దేశంలో 2.3 మిలియన్ల ప్రజలు విదేశీ నేపథ్యం కలిగి ఉన్నారు.జనసాంధ్రత చ.కి.మీ 22. ప్రజలు అధికంగా దక్షిణ భూభాగంలో అధికంగా ఉన్నారు.ఇక్కడ దాదాపు దేశంలో సగం మంది ప్రజలు నివసిస్తున్నారు.నగరప్రాంతాలలో దాదాపు 85% ప్రజలు నివసిస్తున్నారు.
స్వీడన్
స్వీడన్ ప్రపంచంలో అత్యంత అభివృద్ధి చెందిన సంక్షేమవిధానం కలిగిన దేశాలలో ఒకటి. 2012 ఒ.ఇ.సి.డి. నివేదిక ఆధారంగా దేశం ఫ్రాన్స్‌ (27.3%) తర్వాత జి.డి.పి.లో రెండవ అత్యధిక పబ్లిక్ సోషల్ స్పెండింగ్ (జి.డి.పిలో 32.2%)చేస్తున్న దేశంగా మరియు మూడవ అత్యధిక మొత్తం (ప్రభుత్వ మరియు ప్రైవేట్) సామాజిక వ్యయం చేస్తున్న (ఫ్రాన్స్, బెల్జియం వరుసగా 31.3% మరియు 31.0%) తర్వాత ఉంది. స్వీడెన్ విద్యాభివృద్ధికి జి.డి.పి.లో 6.3% వ్యయం చేసింది. 34 ఒ.ఇ.సి.డి దేశాలలో 9 వ స్థానంలో ఉంది. ఆరోగ్య సంరక్షణలో దేశం మొత్తం జి.డి.పి.లో 10.0% వ్యయం చేస్తూ 12 వ స్థానంలో ఉంది.